**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 837**

**28 जुलाई, 2015 को उत्तर के लिए**

**पाकिस्तान के लिए चीनी पनडुब्बियां**

**837. कुमारी शैलजा :**

क्या रक्षा मंत्री यह बताने की कृपा करेंगे कि :

1. क्या चीन और पाकिस्तान के बीच सैन्य सहयोग बढ़ रहा है और चीन पाकिस्तान को पनडुब्बियों की आपूर्ति करने पर सहमत हो गया है, यदि हां, तो तत्संबंधी ब्यौरा क्या है और इस पर सरकार की प्रतिक्रिया क्या है;
2. क्या पाकिस्तान चीन की सहायता से हिन्द महासागर में अपनी शक्ति बढ़ा रहा है, यदि हां, तो तत्संबंधी ब्यौरा क्या है; और
3. सरकार ने देश की रक्षा जरूरतों को पूरा करने और हिन्द महासागर क्षेत्र में निगरानी बढ़ाने के लिए क्या कदम उठाए हैं ?

**उत्तर**

**रक्षा मंत्री (श्री मनोहर पर्रीकर)**

(क) से (ग): सरकार ने चीन और पाकिस्तान के बीच बढ़ते हुए सैन्य सहयोग को दर्शाने वाली रिपोर्टों को नोट किया है ।

सरकार हमारी राष्ट्रीय सुरक्षा को प्रभावित करने वाले सभी घटनाक्रमों पर निरंतर नजर रखती है और विद्यमान सुरक्षा स्थिति तथा सामरिक महत्व के अनुसार उनकी सुरक्षा करने के लिए आवश्यक कदम उठाती है । इनमें हित के महत्वपूर्ण क्षेत्रों में भारतीय नौसेना पोतों तथा विमानों की तैनाती, हिंद महासागरीय क्षेत्र (आईओआर) के मित्र तटीय देशों की ईईजेड निगरानी, हिंद महासागरीय क्षेत्र (आईओआर) में मित्र विदेशी नौसेनाओं के साथ अभ्यास करने के साथ-साथ समुद्रपारीय तैनाती भी शामिल हैं ।

\*\*\*\*\*